stanford-oval/wikipedia huggingface dataset:
Diogo Jota
Seurajoukkueura

Jota siirtyi Paços Ferreiraan vuonna 2013 Gondomar SC:n juniorijoukkueesta. Hän teki debyyttinsä seuran edustusjoukkueen paidassa Primeira Ligassa helmikuussa 2015 Vitória Guimarãesia vastaan. Jota pelasi kaudella 2014–2015 kymmenen ottelua tehden niissä kaksi maalia. Seuraavalla kaudella hän teki 31 ottelussa 12 maalia.
Heinäkuussa 2016 Jota siirtyi Espanjan Primera Divisiónin Atlético Madridiin. Atlético lainasi hänet seuraavaksi kaudeksi FC Portoon, jossa hän teki 27 ottelussa kahdeksan ja syötti seitsemän maalia. Mestarien liigassa hän pelasi kahdeksan ottelua ja teki yhden maalin,
Atlético lainasi Jotan kaudeksi 2017–2018 Englannin mestaruussarjassa pelanneeseen Wolverhamptoniin. Hän teki 44 ottelussa 17 maalia Wolvesin noustessa Valioliigaan. Kesällä 2018 hän siirtyi pysyvästi Wolverhamptoniin 14 miljoonan euron siirtosummalla. Avauskaudellaan Valioliigassa hän teki 33 ottelussa yhdeksän ja syötti viisi maalia. Kaudella 2019–2020 hän pelasi Valioliigassa 34 ottelua, joissa hän teki seitsemän maalia ja syötti yhden. Samalla kaudella hän teki Eurooppa-liigan karsinnoissa kuudessa ottelussaan kolme maalia ja varsinaisessa Eurooppa-liigassa, jossa Wolverhampton ylsi puolivälieriin, kahdeksassa ottelussa kuusi maalia, jotka syntyivät hattutemppuina kotiotteluissa Beşiktaşia ja Espanyolia vastaan.
Syyskuussa 2020 Jota siirtyi Liverpooliin 45 miljoonan euron siirtokorvauksella. Debyyttikaudellaan seurassa hän viimeisteli 19 valioliigaottelussa yhdeksän maalia. Mestarien liigan yhdeksässä ottelussa maaleja syntyi neljä. Kaudella 2021–2022 hän teki pelaamissaan 35 valioliigaottelussa 15 maalia ja antoi kuusi maalisyöttöä. Mestarien liigan 11 ottelussa hän teki yhden ja syötti kaksi maalia. Tappiollisessa loppuottelussa hän tuli vaihdosta kentälle. Hän pelasi Liverpoolin voittamissa FA Cupin ja liigacupin loppuotteluissa. Kaudella 2022–2023 hän pelasi 22 valioliigaottelua, joissa teki seitsemän ja syötti neljä maalia. |Mestarien liigassa hän antoi neljä maalisyöttöä pelaamissaan kuudessa ottelussa. Kaudella 2023–2024 hän pelasi 21 valioliigaottelua, joissa hän teki kymmenen ja syötti kolme maalia. Eurooppa-liigassa hän pelasi viisi ottelua ja teki niissä kolme maalia.
Maajoukkueura

Jota edusti Portugalia nuorten maajoukkueissa. Vuonna 2015 hän debytoi Portugalin alle 21-vuotiaiden maajoukkueessa. Hän pelasi kaksi ottelua ikäluokan EM-kilpailuissa 2017. Portugalin A-maajoukkueessa Jota pelasi ensimmäisen kerran marraskuussa 2019 tullessaan vaihdosta kentälle EM-karsintaottelussa Liettuaa vastaan. Kolme päivää myöhemmin hän pääsi vaihdosta kentälle myös EM-karsintaottelussa Luxemburgia vastaan. Ensimmäisen maaottelumaalinsa hän viimeisteli Kansojen liigan ottelussa Kroatiaa vastaan syyskuussa 2020. Hän pelasi kesälle 2021 siirretyissä EM-kilpailuissa Portugalin kaikki neljä ottelua ja teki maalin alkulohko-ottelussa Saksaa vastaan. Hän joutui jäämään pohjelihasvamman vuoksi sivuun MM-kilpailuista 2022. EM-kilpailuissa 2024 hän tuli vaihdosta kentälle kahdessa alkulohko-ottelussa ja neljännesvälieräottelussa.
Jota on pelannut EM-kilpailujen 2024 loppuun mennessä 42 A-maaottelua. joissa 22 kertaa avauskokoonpanossa, ja tehnyt niissä 14 maalia. Hän on tehnyt kaksi maalia yhdessä ottelussa lokakuussa 2020 Kansojen liigan ottelussa Ruotsia vastaan, maaliskuussa 2021 MM-karsintaottelussa Serbiaa vastaan ja syyskuussa 2023 EM-karsintaottelussa Luxemburgia vastaan.
Dmitri Smolski

Dmitri Smolski
Dmitri Bronislavovitš Smolski (valkoven. Дзмі́трый Бранісла́вавіч Смо́льскі, Dzmitryi Branislavavitš Smol’ski, latinal. Dzmitryj Branisłavavič Smolski, ven. Дми́трий Бронисла́вович Смо́льский, Dmitri Bronislavovitš Smol’ski, 25. heinäkuuta 1937 Minsk, Valko-Venäjän SNT, Neuvostoliitto – 29. syyskuuta 2017 Minsk, Valko-Venäjä) on valkovenäläinen säveltäjä. Hänen tärkeimpiin teoksiinsa lukeutuu muun muassa oopperaa, 14 sinfoniaa ja konserttoja. Hänellä oli Valko-Venäjän kansantaiteilijan arvo.
Smolski syntyi Minskissä ja opiskeli Moskovan konservatoriossa sekä Valko-Venäjän valtionkonservatoriossa. Hän opetti itse muun muassa Halina Harelavaa. Hänen musiikkiaan on esitetty kansainvälisesti. Hän oli heavy metalia soittavan kitaristi Victor Smolskin isä.
Käännös suomeksi
Douglas D-558-1 Skystreak

Douglas D-558-1 Skystreak
Douglas Skystreak (Douglas D-558-1, D-558-1) on Douglas Aircraft Company-yhtiön suunnittelema ja valmistama yhdysvaltalainen koekone, joka ei liittynyt kuuluisaan X-sarjaan (X=Experimental). Skystreakin voimanlähde oli suihkumoottori, joita koneessa oli yksi. Niin kutsutusti suorasiipinen kokeilulentokone saavutti P-80:n jälkeen seuraavan, 1 000 km/h ylittäneen nopeusennätyksen, nopeudella 1 031,178 km/h. Nopeusennätyksen teki T.F. Caldwell päivämäärällä 20. elokuuta 1947. Lisäksi M.E. Carl saavutti 1 047,536 km/h 25. elokuuta 1947. Tämän koneen seuraaja, D-558-2, Skyrocket rikkoi 2 Machin nopeuden.
Douglas Skystreakiin liittyvä työstö alkoi Ed Heinemannin johdolla heti toisen maailmansodan jälkeen. Koneesta tuli suorasiipinen, kuten myös oli Lockheed P-80, sillä siinä ei ollut huomioitu esim. Alexander Lippischin, eikä esim. Me-262:n työn tuloksia.
Konetyypin lentokokeita toteutettiin Murocin eli nykyisen Edwardsin lentotukikohdasta.
David Boui

| Mitalit> Maa:   Keski-Afrikan tasavalta.Miesten taekwondo.Afrikan-mestaruuskilpailut  | Mitalit> Maa:   Keski-Afrikan tasavalta.Miesten taekwondo.Afrikan-mestaruuskilpailut  | Mitalit> Maa:   Keski-Afrikan tasavalta.Miesten taekwondo.Afrikan-mestaruuskilpailut  | Maa:   Keski-Afrikan tasavalta> Miesten taekwondo. |
| --- | --- | --- | --- |
|  Pronssia | Tunis 2014 | alle 68 kg |  |
David Patrick Boui (s. 28. kesäkuuta 1988 Bangui, Keski-Afrikan tasavalta) on keskiafrikkalainen taekwondoin. Hän kilpaili vuoden 2012 kesäolympialaisissa Lontoossa, jossa hän pääsi alle 68 kg:n painoluokassa jaetulle seitsemännelle sijalle. Hän myös toimi samoissa kisoissa lipunkantajana. Boui voitti Afrikan olympiakarsintaturnauksen 2012 ja sai Afrikan-mestaruuskilpailuissa pronssia alle 68 kg:n painoluokassa 2014. Afrikan olympiakarsintaturnauksessa 2016 hän sijoittui kolmanneksi. Saman vuoden kesäolympialaisissa Rio de Janeirossa hän pääsi alle 68 kg:n painoluokassa jaetulle yhdennelletoista sijalle.
Aiheesta muualla

David Boui Kansainvälinen olympiakomitea. (englanniksi)
Donald Bell

Donald Munro Bell (s. 19. kesäkuuta 1934 Brittiläinen Kolumbia) on kanadalainen ooppera- ja konserttilaulaja, äänialaltaan bassobaritoni.
Elämä ja ura > Opiskelu ja ura laulajana

Bell oli Nancy Paisley Bennin oppilaana Vancouverissa päästessään vuonna 1948 laulamaan Vancouverin sinfoniaorkesterin kanssa. Hän opiskeli vuosina 1953–1955 stipendillä The Royal Conservatory of Musicissa ja sai vuonna 1955 Kansainvälisissä Harriet Cohen -musiikkipalkinnoissa Arnold Bax -muistomitalin erinomaisena opiskelijana Kansainyhteisöstä. Bell jatkoi opiskelua Berliinissä Hermann Weißenbornin (1955–1957) johdolla. Hän täydensi opintojaan vielä tulevina vuosikymmeninä Düsseldorfissa ja Ohiossa.
Bell esiintyi oopperalaulajana Saksassa ja Englannissa jo vuonna 1955 ja teki 22. huhtikuuta 1958 resitaalidebyyttinsä Lontoon Wigmore Hallissa. Ollessaan kiinnitettynä Bayreuthin musiikkijuhlille hän tulkitsi Yövartijan roolin Nürnbergin mestarilaulajissa vuosittain vuoteen 1961 saakka. Ensimmäisen kiertueensa Kanadassa Bell teki syksyllä 1958. 1950-luvun lopussa ja 1960-luvun alussa hän toimi usein solistina laulajille ja orkesterille sävellettyjen teosten esityksissä muiden muassa Berliinin filharmonikkojen kanssa sekä sellaisten kapellimestareiden kuin Thomas Beechamin, Malcolm Sargentin ja Eugene Ormandyn johdolla. Hän teki myös resitaali- sekä radio- ja televisioesiintymisiä; hän esimerkiksi tulkitsi Fordin roolin Falstaffin televisioesityksessä CBC:llä vuonna 1961.
Bell kiersi Israelissa vuonna 1961 ja Neuvostoliitossa vuonna 1963. Hän lauloi Philharmonic Hallin avajaiskonsertissa vuonna 1962 Leonard Bernsteinin johtamien New Yorkin filharmonikkojen kanssa ja palasi esiintymään sinne vuonna 1963 Richard Straussin Intermezzon konserttiesityksessä. Vuonna 1964 Bell solmi sopimuksen Düsseldorfin Deutsche Oper am Rheinin kanssa. Siellä hän esiintyi muiden muassa Wolfgang Amadeus Mozartin, Richard Wagnerin ja Charles Gounod'n merkittävissä rooleissa. Hän teki esiintymisiä myös muiden eurooppalaisten oopperayhtiöiden sekä orkesterien kanssa Josef Kripsin, Wolfgang Sawallischin, John Barbirollin, Otto Klempererin, Hans Knappertsbuschin ja muiden johdolla. Vuonna 1975 Bell teki toisen kiertueen Neuvostoliitossa.
Bell osallistui laulu-urallaan usein aikansa säveltäjien teosten esityksiin. Hän loi 1970-luvulla rooleja Iain Hamiltonin, Derek Healeyn ja Harry Somersin teoksissa. Hänen ohjelmistoonsa kuului myös Boris Blacherin, Gottfried von Einemin, Luigi Dallapiccolan, Hans Werner Henzen, R. Murray Schaferin, Peter Maxwell Daviesin, Gregory Levinin, Louis Applebaumin, Robert Flemingin ja Quenten Doolittlen teoksia.
Elämä ja ura > Muu toiminta

Vuonna 1982 Bell aloitti laulunopetuksen Calgaryn yliopistossa, ja vuonna 1991 hänestä tuli täysprofessori. Hän piti säännöllisesti mestarikursseja ja toimi tuomariston jäsenenä festivaaleilla sekä kilpailuissa. Hän jäi virallisesti eläkkeelle esiintyjänä vuonna 1994, mutta jatkoi yhä ajoittaista laulamista Calgaryssa, jonka yliopistossa myös teki pedagogista tutkimusta ja perusti lauluakustiikan tutkimusryhmän.
Doris McCarthy

Doris McCarthy
Doris McCarthy CM, O.Ont (7. heinäkuuta 1910 Calgary – 25. marraskuuta 2010) oli kanadalainen kuvataiteilija. Hän tuli tunnetuksi maisemamaalauksestaan. Vaikka hän asui ja työskenteli pääasiassa Ontariossa, hän kiersi maalaamassa muun muassa Costa Ricassa, Espanjassa, Italiassa, Japanissa, Intiassa, Englannissa ja Irlannissa. Parhaiten hänet tunnetaan kanadalaisten maisemien kuvauksista.
McCarthy opiskeli vuosina 1926–1930 Ontario College of Artissa. Vuodesta 1932 hän toimi opettajana Toronton Central Technical Schoolissa. Jäätyään eläkkeelle 1972 hän teki myös ensimmäisen matkansa arktiseen ympäristöön. Myöhemmän uransa aikana hän piti muun muassa kursseja kirjallisuudesta Toronton yliopistossa.
McCarthy julkaisi omaelämäkerralliset kirjat A Fool in Paradise (1990), The Good Wine (1991) ja Ninety Years Wise (2004). Hän oli Kanadan ja Ontarion ritarikuntien jäsen, voitti useita palkintoja ja kunnianosoituksia sekä lisäksi sai muun muassa mukaansa nimetyn gallerian Toronton yliopiston Scarboroughin-kampukselle.
Kirjat

A Fool in Paradise, 1990
The Good Wine, 1991
Ninety Years Wise, 2004
Aiheesta muualla

The Atkinson Groupin virallinen Doris McCarthy -sivusto (englanniksi)
Douglas Caé

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Douglas Almeida Caé da Conceição
Syntymäaika: 24. lokakuuta 1987 (ikä 36)
Syntymäpaikka: Rio de Janeiro, Brasilia
Pelipaikka: hyökkääjä
Pituus: 176 cm
Seura
Seura: IF Gnistan
Seurat
| Vuodet | Seura | O | (M) |
| 2011 | Fluminense de Feira FC | 17 | (3) |
| 2012 | Central SC | 8 | (0) |
| 2011 | Santos FC (Macapá) | 12 | (0) |
| 2013 | CA Joseense | 16 | (4) |
| 2013 | CD Walter Ormeño | 7 | (3) |
| 2014-2015 | Madureira EC | 0 | (0) |
| 2015-2016 | Resende FC | 10 | (1) |
| 2016 | Americano FC (RJ) | 10 | (1) |
| 2016 | Resende FC |  ? | (?) |
| 2016-2017 | AA Portuguesa (RJ) | 3 | (0) |
| 2017 | Olaria AC |  ? | (?) |
| 2016-2017 | AA Portuguesa (RJ) | 3 | (0) |
| 2018 | VPS | 32 | (6) |
| 2018-2019 | Real Estelí FC | 17 | (15) |
| 2019-2020 | AL Jeel Club | 3 | (0) |
| 2020 | AA Anapolina | 3 | (0) |
| 2020 | IF Gnistan | 13 | (7) |
 Seurajoukkueuran tilastot kattavat vain kansalliset sarjat, päivitetty 13. joulukuuta 2020 .
Douglas Almeida Caé da Conceição (s. 24. lokakuuta 1987, Rio de Janeiro Brasilia) on brasilialainen jalkapalloilija, joka edustaa Nicaragualaista Real Esteli Fútbol Clubia. Hän on pelipaikaltaan hyökkääjä. Hän on pelannut maiden pääsarjaa Suomessa VPS:n riveissä sekä myös Perussa, Nicaraguassa ja Saudi-Arabiassa.
Douglas Caé pelasi 2010-luvulla Brasilian alemmilla sarjatasoilla. Vuonna 2018 siirtyi Suomen Veikkausliigaan Vaasan Palloseuran (VPS) riveihin. Sitä ennen hän oli pelannut parhaimmillaan kaudella 2016 toiseksi korkeinta Brasilian sarjatasoa Rio de Janeiron Americanon riveissä. Vuoden 2013 aikana hän pelasi Perussa CD Walter Ormeñon riveissä.
Vaasan vuoden jälkeen Caé pelasi kaudella 2018-2019 Nicaraguan pääsarjaa Real Estelí FC:n joukkueessa ja sen jälkeen kaudella 2019-2020 Saudi-Arabiassa AL Jeel Club -joukkueessa, mutta palasi syyskesällä 2020 Suomen Ykkösen IF Gnistanin ja olikin seitsemällä maalilla Gnistanin paras maalintekijä. Lisäksi oli keskeisiä pelaajia edesauttamasa Gnistanin pysymistä Ykkösessä. Caé teki Gnistanin kanssa syksyllä 2020 jatkosopimuksen kaudesta 2021.
Dionne Warwick

| Dionne Warwick |
| --- | --- |
 Dionne Warwick vuonna 1973
Henkilötiedot
Syntynyt: 12. joulukuuta 1940 (ikä 83)
Ammatti:  Laulaja, Näyttelijä
Muusikko
Laulukielet:  englanti
Aktiivisena:  1962-
Tyylilajit:  gospel, R&B, soul, soft rock, adult contemporary music, pop
Soittimet:  Laulu, Mandocello
Yhtyeet:  Burt Bacharach, The Spinners, Isaac Hayes, Sacha Distel, Whitney Houston, Jeffrey Osborne, June Pointer, Stevie Wonder, Elton John, Dieter Bohlen, Gladys Knight, Patti LaBelle, Smokey Robinson, Chuck Jackson, Barry Manilow, Bee Gees, Luther Vandross, Marvin Gaye, Kashif, Howard Hewett, Johnny Mathis
Levy-yhtiöt:  Scepter (1962–1971) Warner Bros. (1972–1977) Arista (1979–1995) Concord (2005–2007) Rhino (2008–)
Aiheesta muualla
www.dionnewarwickinternationalfanclub.com, www.dionnewarwick.info ja www.officialdionnewarwick.com
  [ Muokkaa Wikidatassa ] [ ohje ]  
Dionne Warwick (oik. Marie Dionne Warrick, s. 12. joulukuuta 1940 East Orange, New Jersey Yhdysvallat) on yhdysvaltalainen laulaja. Hän aloitti laulamisen gospel-musiikin merkeissä perheensä kanssa, ja 1960-luvulla valmistuttuaan Hartfordin yliopistosta hän siirtyi soolouralle, jonka aikana hän on tehtaillut kymmeniä albumeita, joita on myyty yhteensä yli 100 miljoonaa kappaletta sekä saanut soittolistoille yli 60 menestyskappaletta kuten "Alfie" (1967), "I Say a Little Prayer" (1967), "Do You Know the Way to San Jose?" (1968) ja joista kaksi "Then Came You" (1974) ja "Heartbreaker" (1982) on saavuttanut Yhdysvaltain singlelistan ensimmäisen sijan.  Warwickin uran parhaat vuodet ajoittuvat 1960-luvulle ja 1970-luvun alkuun, jolloin hän levytti Burt Bacharachin säveltämiä ja Hal Davidin sanoittamia kappaleita.
Hänen taiteilijanimensä Dionne Warwick juontaa siitä, että hänen ensimmäisessä, vuonna 1963 julkaistussa singlessä, hänen sukunimensä Warrick oli kirjoitettu väärin, Warwick. Laulamisen ohella Warwick on myös näytellyt muutamissa elokuvissa. Hän on toisen kuuluisan laulajattaren, Whitney Houstonin (9.8.1963–11.2.2012) serkku sekä Dee Dee Warwickin (25.9.1942–18.8.2008) isosisko.
Vuonna 1991 hän lauloi Dieter Bohlenin kanssa dueton kappaleella It's All Over, joka päätyi samana vuonna Blue Systemin albumille Déjà Vu.
Aiheesta muualla

Wikimedia Commonsissa on kuvia tai muita tiedostoja aiheesta .
Dionne Warwickin viralliset sivut (Arkistoitu – Internet Archive)
Dinah Washington (albumi)

| Dinah Washington Dinah Washington |
| --- | --- | --- |

LP-levyn kansikuva
Studioalbumin tiedot
 Formaatti: LP-levy
 Tyylilaji: soul, jazz
 Levy-yhtiö: EMUS
Dinah Washington on samannimisen yhdysvaltalaisen laulajan studiolevy. Levy-yhtiö on EMUS Record Corp., joka on toiminut osoitteessa 17. W. 60th Street, New York, N. Y. 10023.
LP-levyn kansitekstissä todetaan, että tämä bluesin kuningatar, Queen of the Blues, on viime aikoina esittänyt myös pop-balladeja, vauhdikkaita swing-kappaleita ja jopa huvituslauluja. Tällä levyllä monipuolinen laulajatar kuitenkin palaa lähemmäs juuriaan.
Kappaleet

| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | If I Never Get to Heaven | D. Washington – J. Hill | 3.44 |  |  |  |  |  |  |
| 2. | No Hard Feelings | Roberts – Jacobs | 2.32 |  |  |  |  |  |  |
| 3. | Nobody Knows the Way I Feel This Morning | T & P Delaney | 8.39 |  |  |  |  |  |  |
1. DeLarue Music Inc. / Nom Music Inc. BMI
2. Planetary Music Publ. Corp. ASCAP
3. Pickwick Music Corp. ASCAP
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | A Stranger on Earth | Feller – Ward | 3.09 |  |  |  |  |  |  |
| 2. | Soulville | Titus Turner |  |  |  |  |  |  |  |
| 3. | He's My Guy | Raye – DePaul | 3.27 |  |  |  |  |  |  |
| 4. | To Forget About You | Steward – Glover – Levy – Hook | 2.25 |  |  |  |  |  |  |
| 5. | Don't Say Nothing at All | Washington – Hill | 2.33 |  |  |  |  |  |  |
1. Nom Music, Inc. BMI
2. ja 5. DeLarue Music Inc. / Nom Music Inc. BMI
3. Leeds Music Corp. ASCAP
4. Frost Music Corp. BMI
Aiheesta muualla

Albumi Discogs-sivustolla (englanniksi)
Dr. Mario 64

| Dr>  Mario 64 |
| --- | --- |

Kehittäjä:  Nintendo
Julkaisija:  Nintendo
Ohjaaja:  Hitoshi Yamagami Yoshiyuki Kato
Tuottaja:  Genyo Takeda Junichi Yakahi
Suunnittelija:  Hitoshi Yamagami Kazushi Maeda Yohei Fujigawa
Säveltäjä:  Seiichi Tokunaga
Pelisarja:  Dr. Mario
Julkaistu:  NA 8. huhtikuuta 2001
Lajityyppi:  pulmapeli
Pelimuoto:  yksinpeli, moninpeli
Ikäluokitus:  ESRB: Kaikenikäisille 
Alusta:  Nintendo 64, iQue Player
Lisää peliartikkeleitaVideopelien teemasivulla
Infobox OK    : 
Dr. Mario 64 on Nintendon kehittämä ja julkaisema pulmapeli, joka julkaistiin alun perin maaliskuussa 2001 Nintendo 64:lle. Peli on paranneltu uudelleenjulkaisu alkuperäisestä Dr. Mariosta ja samalla viimeinen Nintendo 64:lle julkaistu Mario-peli. Peli on julkaistu myöhemmin myös iQue Playerille.
Pelillä on GameRankingsissa keskiarvona 70.03% ja Metacriticissä 71/100. GameSpot antoi pelille arvosanaksi 7/10
Aiheesta muualla

Peli Internet Movie Databasessa (englanniksi)
Peli MobyGamesissa (englanniksi)
Peli GameFAQsissa (englanniksi)
Donald Alexander Smith

| Donald Alexander Smith |
| --- | --- |

Henkilötiedot
Syntynyt: 6. elokuuta 1820 Forres, Skotlanti
Kuollut: 21. tammikuuta 1914 (93 vuotta) Lontoo
Muut tiedot
 Nimikirjoitus
Donald Alexander Smith, 1. Strathconan ja Mount Royalin paroni (6. elokuuta 1820 Forres, Skotlanti – 21. tammikuuta 1914 Lontoo) oli skotlantilaissyntyinen kanadalainen valtiomies. Smith oli 1800-luvun ja 1900-luvun alun johtava kanadalainen liikemies, poliitikko, diplomaatti ja hyväntekijä. Hän toimi Hudson's Bay Companyn kuvernöörinä, Bank of Montrealin pääjohtajana ja Kanadan komissaarina Yhdistyneessä kuningaskunnassa. Smithillä oli myös tärkeä rooli Canadian Pacific Railwayn, Montrealin Royal Victoria -sairaalan ja McGill-yliopiston naisten Royal Victoria Collegen kehittämisessä. Smith oli Kanadan ja brittiläisen imperiumin yhteenkuuluvuuden tärkein edistäjä.
Aiheesta muualla

Kuvia tai muita tiedostoja aiheesta Donald Alexander Smith Wikimedia Commonsissa
Dinah Jane

| Dinah Jane |
| --- | --- |
 Jane vuonna 2017.
Henkilötiedot
Syntynyt: 22. kesäkuuta 1997 (ikä 27) Santa Ana, Kalifornia, Yhdysvallat
Ammatti:  laulaja
Muusikko
Laulukielet:  englanti
Aktiivisena:  2011-
Tyylilajit:  R&B
Levy-yhtiöt:  Syco Music, Epic Records, Hitco
Aiheesta muualla
Kotisivut
  [ Muokkaa Wikidatassa ] [ ohje ]  
Dinah Jane (oik. Dinah Jane Milika Ilaisaane Hansen, s. 22. kesäkuuta 1997 Santa Ana, Kalifornia, Yhdysvallat on yhdysvaltalainen laulaja.
Hän on vuonna 2012 Yhdysvaltain The X Factor-kilpailussa perustetun tyttöbändi Fifth Harmonyn entinen jäsen. Jane solmi levytyssopimuksen L.A. Reidin omistaman HitCo Entertainmentin kanssa vuonna 2018. Ennen tätä hän oli jo esiintynyt Fifth Harmonyn ulkopuolella muun muassa RedOnen vuonna 2017 julkaistulla kappaleella "Boom Boom", jolla vierailevat myös Daddy Yankee sekä French Montana. Jane julkaisi ensimmäisen soolosinglensä nimeltään "Bottled Up" 21. syyskuuta 2018, jolla vierailevat myös Ty Dolla Sign sekä Marc E. Bassy. Tämän jälkeen hän julkaisi ensimmäisen EP-levynsä nimeltään Dinah Jane 1 alkuvuodesta 2019.
Janen perheeseen kuuluu isä Gorden Hansen ja äiti Milika Amasio. Lisäksi hänellä on kuusi nuorempaa sisarusta ja hän varttui neljän huoneen talossa 23 ihmisen kanssa. Jane on sukujuuriltaan tongalainen ripauksilla samoalaisuutta, fidžiläisyyttä ja tanskalaisuutta. Hän on maininnut suurimmiksi musikaalisiksi vaikuttajikseen Patti LaBellen, Beyoncén, Leona Lewisin, Mariah Careyn ja Etta Jamesin.
Diskografia > EP-levyt

Dinah Jane 1 (19. huhtikuuta 2019)
Diskografia > Singlet

Boom Boom (RedOnen, Daddy Yankeen ja French Montanan kanssa) (2017)
Bottled Up (mukana Marc E. Bassy ja Ty Dolla Sign) (2018)
Heard It All Before (2019)
SZNS (mukana A Boogie wit da Hoodie) (2019)
Missed a Spot (2020)
Promosinglet
Dancing Like a White Girl (2011)
Retrograde (2019)
Lottery (2020)
1501 (2020)
Käännös suomeksi
Daniel Oberkofler

| Daniel Oberkofler |
| --- | --- |

Henkilötiedot
Syntynyt: 16. heinäkuuta 1988 (ikä 36) Graz, Itävalta
Kansalaisuus:   Itävalta
Jääkiekkoilija
Pelipaikka:  keskushyökkääjä
Maila:  vasen
Pituus:  183 cm
Paino:  74 kg
Pelinumero:  74
Pelaajaura
Pääsarjaura:  2005–
Aik. seurat:  EHC Linz (EBEL) Graz 99ers (EBEL/ICEHL)
Daniel Oberkofler (s. 16. heinäkuuta 1988 Graz, Itävalta) on itävaltalainen uransa lopettanut jääkiekkoilija. Oberkofler on pelipaikaltaan keskushyökkääjä, mutta hän osaa pelata myös laidassa.
Ura > Seuraura

Oberkofler on EC Graz 99ersin kasvatti. Hän debytoi Erste Bank Eishockey Ligassa vain 17-vuotiaana kaudella 2005–2006, jolloin Oberkofler pelasi siellä 30 runkosarjaottelua tehden yhden syöttöpisteen. Hän pelasi kauden aikana miesten pelejä myös neljä ottelua lainalla sarjatasoa alempana Nationalligan Kapfenberger SV:ssä. Kesken kauden 2006–2007 Oberkofler siirtyi Grazista seitsemän pelaamansa ottelun jälkeen EHC Linziin.
Kaudella 2010–2011 Oberkofler teki EBEL:n yhden kauden piste-ennätyksensä tehoilla 14+23=37, joilla hän oli Linzin kolmanneksi paras pistemies. Kauden 2011–2012 päätteeksi Oberkofler voitti Itävallan-mestaruuden. Kaudella 2015–2016 hän on nousi Linzin varakapteeniksi.
Ura > Maajoukkueura

Oberkofler edusti Itävaltaa Sotšin olympiakisoissa 2014 sekä MM-kilpailuissa vuonna 2013. Hän pelasi myös IA-divisioonan MM-kilpailuissa vuosina 2012 ja 2014 voittaen molemmista turnauksista hopeaa. Oberkofler toimi jälkimmäisessä turnauksessa joukkueensa varakapteenina. Hän pelasi myös Sotšin olympiakisojen karsinnoissa, joissa Oberkofler oli Itävallan paras pistemies ja maalintekijä tehoilla 3+2=5. Hän teki A-maajoukkuedebyyttinsä 7. helmikuuta 2008 Puolan Sanokissa Italiaa vastaan. Yhteensä Oberkofler on pelannut 76 A-maaottelua tehopistein 6+20=26.
Oberkofler pelasi myös alle 20-vuotiaiden I-divisioonan MM-kilpailuissa vuosina 2007 ja 2008 voittaen molemmista turnauksista lohkohopeaa. Jälkimmäisessä turnauksessa hän jakoi viidellä osumallaan Itävallan sisäisen maalipörssin voiton Michael Rafflin kanssa. Oberkofler pelasi myös alle 18-vuotiaiden I-divisioonan MM-kilpailuissa vuonna 2006, jolloin hän oli Itävallan paras maalintekijä neljällä osumallaan.
Derek Bickerton

Derek Bickerton vuonna 2004.
Derek Bickerton (25. maaliskuuta 1926 – 5. maaliskuuta 2018) oli yhdysvaltalainen kielitieteilijä. Hän valmistui Cambridgen yliopistosta ja työskenteli useilla yliopistoilla Leedsin ja Havaijin lisäksi aina Ghanassa ja Guyanassa asti.
Bickerton erikoistui kreoleihin ja kielen kehittymiseen. Hän julkaisi useita kirjoja, joiden joukossa on näitä asioita pohdiskeleva Roots of Language (1981).